Lohjan Urheilijat

Lohjan Urheilijat (lyh. LoU) on vuonna 1938 perustettu lohjalainen urheiluseura. Nykyisin se toimii etenkin koripallossa LoU Basket -nimellä sekä judossa.

Koripallo 

LoU Basketissa on satamäärin koripalloilijoita, ja seura järjestää koripallokouluja Lohjan lisäksi Vihdin Nummelassa. Toukokuussa 2015 LoU Basket oli Suomen seitsemänneksi suurin koripalloseura. Koripallokoulut ovat olleet Suomen suosituimpia, ja seura on kärsinyt lievästä ohjaajapulasta.

2000-luvun ensimmäisen vuosikymmenen viimeisinä vuosina LoU Basket nousi kolmessa kaudessa kolme sarjatasoa mutta kohtasi tämän jälkeen haasteita eikä lähtenyt tavoittelemaan välittömästi nousua ylemmille sarjatasoille. 2010-luvulla LoU-kasvatti Annina Lehtonen pelasi Korisliigassa.

Muut lajit 

Lohjan Urheilijoiden aktiivisiin jaostoihin kuuluvat koripallon lisäksi judo- ja hiihtojaostot. Lisäksi seuralla on kuntourheilu- ja veteraanijaostot. Judoa LoU on harjoittanut paikakunnalla jo vuodesta 1964 lähtien.

Yleisurheilussa LoU:ta edustivat muun muassa pikajuoksija Runar Holmberg ja kiekonheittäjä Markku Tuokko. Lohjalainen yleisurheilu on sittemmin siirtynyt etenkin Länsi-Uudenmaan Urheilijoihin. Vuosina 1946–1991, Hongiston Tarmon eriytymiseen asti, seurassa harjoitettiin lentopalloa. Myös jääpalloa harjoitettiin.

Lähteet

Aiheesta muualla 
 LoU Basketin kotisivut
 LoU Judon kotisivut

Suomalaiset koripalloseurat
Suomalaiset judoseurat
Suomalaiset hiihtoseurat
Lohjalaiset urheiluseurat
Vuonna 1938 perustetut urheiluseurat